paragraph_text: U Europskom automobilističkom prvenstvu je nastupao 1931. i 1932. Jedinu pobjedu ostvario je na Velikoj nagradi Italije 1931. na Monzi, kada je sa suvozačem Tazijom Nuvolarijem u bolidu Alfa Romeo 8C-2300, slavio s dva kruga prednosti ispred momčadskih kolega Ferdinanda Minoie i Baconina Borzacchinija u istom bolidu.<ref> 1931 Italian Grand Prix Racing Reference. Pristupljeno 29. rujna 2021. Na sljedećoj Velikoj nagradi Francuske, sa suvozačem Borzacchinijem u Alfa Romeu 8C-2300, je osvojio drugo mjesto, iza dvojca u Bugattiju T51, Louisa Chirona i Achillea Varzija.<ref> 1931 French Grand Prix Racing Reference. Pristupljeno 29. rujna 2021. Iako je te sezone osvojio isto bodova kao Ferdinando Minoia, te pobijedio na jednoj utrci, za razliku od Minoie koji nije slavio nijednom, naslov je osvojio Minoia, dok se Campari morao zadovoljiti s titulom viceprvaka. Naime, tada se nije gledao broj pobjeda, što bi danas bio kriterij u automobilističkim natjecanjima, u slučaju da dva vozača imaju isti broj bodova, nego broj pređenih kilometara, a tu je Minoia bio u prednosti. On je odvezao 3935,3 kilometara, u usporedbi s Camparijevih 3368,9, odnosno 556,4 kilometra više od Camparija. Sljedeće 1932. Campari je nastupio samo u Italiji, gdje je osvojio četvrto mjesto.<ref> 1932 Italian Grand Prix Racing Reference. Pristupljeno 29. rujna 2021.